MOMENTE SEMNIFICATIVE ALE DEZVOLTĂRII CONŞTIINŢEI DE SINE PENTRU PROCESUL DE DEFINIRE A PERSONALITĂŢII Momente semnificative ale dezvoltării conştiinţei de sine la copilul în primul an de viaţă Bazele personalităţii copilului se pun de la vârsta preşcolară când se schiţează unele trăsături mai stabile de temperament şi caracter, însă semne ale existenţei conştiinţei de sine şi a celorlalţi apar încă din primul an de viaţă. Astfel, spre vârsta de 3 luni copilul se gâdilă şi acest fapt arată că el se declară socialmente conştient de propriul sine în raport cu alter-sine. De asemenea, se remarcă o conştientizare a eului corporal dezvoltată în mai multe faze: a) la 2 zile copilul suge policele; b) la 2 luni studiază mâinile ca pe obiecte alogene; c) la 6 luni se descoperă în oglindă, copilul recunoaşte mâinile; d) la 10 luni sărută oglinda şi rămâne surprins de amprenta labială; e) la 12 luni face distincţia între propriul chip reflectat în oglindă şi cel al fratelui geamăn aflat după un simplu geam. Recunoaşterea altuia este anterioară recunoaşterii de sine fiindcă apare deja la 6 luni. Totuşi identificarea de sine în oglinda este anterioară identificării în oglindă a altuia, dovadă că ocolul pentru a-şi descoperi propria persoană dispare la 3 ani şi deci cu mult înaintea ocolului sau experienţei By-Pass de a găsi după oglindă pe altcineva. Momente semnificative ale dezvoltării conştiinţei de sine la antepreşcolar (1-3 ani) Debutul gândirii simbolice şi preconceptuale, însuşirea limbajului şi construirea mecanismelor memoriei verbale reprezintă principalele condiţii ale dezvoltării conştiinţei asupra lumii şi a conştiinţei de sine. Apare astfel posibilitatea integrării informaţiilor şi schemelor de acţiune într-o experienţă care începe şi se constituie, a emoţiilor situative în contextul unor legături afective mai de durată, care-i permit să-şi ea seama de ceea ce îl înconjoară şi de fiinţa sa în relaţiile cu alţii. Dezvoltarea conştiinţei de sine din acest stadiu se face parcurgând mai multe faze: a) de la sfârşitul primului an de viaţă se produce separarea acţiunii proprii de obiect; b) se separă acţiunea şi de propria persoană, iar copilul se identifică pe sine drept cel care realizează diverse acţiuni; c) copilul reuşeşte să înlocuiască numele propriu cu prenumele „eu”; d) antepreşcolarul începe să-şi cunoască particularităţile fizionomiei şi să se recunoască în oglindă; e) începe să-şi conştientizeze identitatea prin faptul că îşi ştie numele, spune că e al mamei şi al tatălui şi le ştie şi lor prenumele, poate indica unde locuieşte, care este camera sa, etc. H. Wallon apreciază că apariţia conştiinţei de sine este un început pentru evoluţia personalităţii. Momente semnificative ale dezvoltării conştiinţei de sine la preşcolar (3-6,7 ani) 1 În preşcolaritate se dobândeşte treptat experienţa pozitivă a subordonării la cerinţele părinţilor, penru a păstra dragostea acestora. Prima fază a acestui proces este chiar imitarea întocmai a felului cum procedează adulţii sau îndeplinirea în prezenţa lor a cerinţelor, chiar dacă trebuie să sacrifice propria plăcere. Se produc generalizări ale situaţiilor care cer un anumit tip de conduită, ca şi verbalizarea clară a voinţei părinţilor: „Aşa vrea mama”. Rezultă deci faptul că preşcolarul îşi formează o conştiinţă morală, a cărei primă caracteristică este aceea că ea constă în interiorizarea cerinţelor parentale şi, implicit, a celor sociale1. Ceea ce este bine, crept şi nedrept este spus de părinţi, hotărât de ei, iar copilul se simte dator să le respecte cerinţele, astfel că această morală este întemeiată pe sentimentele şi respectul faţă de adult. Conştiinţa de sine, ca şi identitatea de sine îşi au începuturile în antepreşcolaritate, dar acum dispun de alte baze cognitive şi de o altă experienţă personală de viaţă, pe care se fundamentează. Imaginea eului fizic are un suport perceptiv îmbogăţit permanent prin toate tipurile de experienţe directe cu lumea, dar faţă de care recunoaşterea ăn oglindă reprezintă un moment sintetizator şi integrator. Identificarea în fotografie se face corect mai ales începând cu vârsta de 4 ani, fără însă a fi vorba de o imagine foarte exactă. Pentru conştiinţa de sine şi identitatea de sine este semnificativ şi faptul că, la 3 ani, îşi dă seama de apartenenţa lui la sex, pe care o şi verbalizează. Eul spiritual are însă slabe suporturi într-o experienţă proprie şi de aceea copilul preia întru totul ceea ce afirmă ceilalţi despre el. Eul social este de asemenea mai mult implicit. Dar preşcolarul conştientizează poziţia lui de copil în cadrul familiei şi realizează spontan şi natural rolurile asociate. Odată cu intrarea la grădiniţă, el se simte membru al colectivului şi-şi recunoaşte grupa din care face parte, dar nu este preocupatt de locul său în cadrul acesteia. Momente semnificative ale dezvoltării conştiinţei de sine la şcolarul mic (6,7-10,11 ani) În ceea ce priveşte conţtiinţa de sine şi imaginea de sine, cele mai importante schimbări specifice acestui stadiu sunt: apariţia iniţială a interesului pentru viaţa interioară proprie şi amplificarea imaginii de sine în cele trei planuri: eul fizic, cel spiritual şi cel social. Eul fizic are în fundamentele sale o schemă corporală consolidată, identitatea sa sexuală este clară, îşi dă seama de asemănarea cu familia, dar şi ce îl deosebeşte de ceilalţi ai săi. Nu acordă prea multă atenţie eului său fizic, mai ales la începutul acestui stadiu. Eul spiritual începe să fie mai implicat, mai ales în învăţarea şcolară, să fie influenţat de evaluările învăţătoarei şi de aprecierile şi admiraţia colegilor. Însă, la această vârstă, ceea ce vede copilul ca fiind calităţi ale sale rezultă mai degrabă din interiorizarea aprecierilor celorlalţi. Eul social este puternic influenat de viaţa de grup a şcolarului mic, care este mult mai bogată decât la preşcolar şi faţă de care el este mult mai receptiv. Şcolarul mic are conştiinţa locului său în grupul-clasă şi îşi dă seama pentru ce îl apreciază sau nu colegii. Momente semnificative ale preadolescent (10,11-14,15 ani) 1 dezvoltării conştiinţei de sine la Mauco, 1987, p. 116 2 Dezvoltarea conştiinţei de sine şi a cunoaşterii de sine se intensifică în mod deosebit în acest stadiu. Se consideră că sunt trei factori care contribuie la această accentuare a conştiinţei de sine2: a) schimbările corporale pein care trece puberul şi care se impun conştiinţei sale; b) noile capacităţi cognitive care-i permit să înţeleagă mai bine locul lui printre ceilalţi; c) schimbarea atitudinilor şi cerinţelor celor din jur faţă de preadolescentul care nu mai este acum tratat ca un copil. Începând cu vârsta de 12-13 ani, orientarea către propria fiinţă este din ce în ce mai frecventă, acest interes accentuat fiind numit de autorii psihanalişti drept narcisism puberal, care este alternativ critic şi îngăduitor. Interesul puberului faţă de eul fizic creşte, consultă mai des oglinda, îşi constată calităţile, dar şi defectele, încearcă să şi le optimizeze, începe să constate că fizicul are o anumită importanţă în relaţiile cu ceilalţi. Eul social este de asemenea în centrul atenţiei preadolescentului pentru că viaţa de grup se intensifică şi el are numeroase ocazii de a-şi da seama de atitudinile grupului faţă de el şi de măsura în care are sau nu calităţi apreciate de ceilalţi. Îşi conştientizează mai bine locul în cadrul grupului clasei şi al celui informal (grupul de prieteni) şi chiar reputaţia de care se bucură. Eul spiritual, deşi este în progres, e ceva mai puţin reliefat. Preadolescenţii tind să-şi cunoască singuri anumite calităţi şi defecte şi nu mai interiorizează necondiţionat sprecierile celorlalţi. Încep să îşi dea seama mai ales de unele însuşiri ale memoriei, ale atenţiei, ale voinţei. Preadolescenţii devin interesaţi atât de identificarea ănsuşirilor lor, cât şi de unicitatea şi originalitatea propriei personalităţi. Dar acest ultim aspect va fi mai accentuat în adolescenţă. Momente semnificative ale dezvoltării conştiinţei de sine la adolescent (14,15-18,20 ani) Un rezultat notabil al efortului de autocunoaştere se referă la formarea unei imagini de sine care se află în centrul autocunoaşterii şi al edificării asupra propriei identităţi. Eul fizic rămâne în continuare în centrul autocunoaşterii. El este acum favorizat de armonia dezvoltării biologice. Este valorizat în contextul relaţiilor dintre sexe şi de aceea adolescentul manifestă atitudini active de îmbunătăţire al propriului corp şi este astfel atent la modă, la siluetă, etc. O latură importantă a acestei identităţi este şi cea sexuală. Se dezvoltă cu adevărat latura psihologică a identităţii sexuale. Adolescenţii tind să îşi apropie conţinutul reprezentărilor sociale despre masculinitate şi feminitate, dar pot avea dificultăţi în a alege să realizeze în propria fiinţă modelul tradiţional sau cel actual. Eul spiritual înregistrează, de asemenea, o amplificare caracteristică pentru adolescenţi: spre deosebire de preadolescenţi, ei sunt deosebit de interesaţi de unele calităţi, cum ar fi nivelul propriu de inteligenţă şi cultură sau alte caracteristici de personalitate care devin mai importante în relaţiile interumane şi destul de mulţi pun mai mare preţ pe acele însuşiri semnificative pentru învăţarea şcolară. Îi neliniştesc lipsurile şi defectele şi îşi intensifică eforturile de a le înlătura. Adolescenţii care valorizează foarte mult învăţarea vor fi mai atenţi la calităţile cognitive şi vor da prioritate sarcinilor şcolare. 2 Şchiopu, Verza, 1995, p. 216 3 Eul social este mai degrabă consolidat în parcursul acestui stadiu, pentru că există deja un grup sau grupuri stabile în care dolescentul se integrează şi în cadrul cărora şi-a cucerit un loc şi un prestigiu. Rămâne totuşi foarte sensibil la eventuala indiferenţă a grupului de prieteni şi a familiei şi poate trăi mari dezamăgiri sau se îndârjeşte să le arate ce este şi ce poate. Cconştiinţa morală este o altă componentă importantă a personalităţii adolescentului care se îmbogăţeşte foarte mult (cunoştinţe, valori, teorii, sentimente morale), dar mai ales îşi consolidează relaţiile cu reglajele voluntare şi se investeşte în insuşirile caracteriale. După ce trec, la începutul stadiului printr-o fază de radicalism moral, înţeleg mai bine diferenţa dintre tratarea academică a valorilor şi normelor şi realizarea lor în circumstanţe concrete. 4 